|  |  |
| --- | --- |
| **MØDE** | Bestyrelsesmøde i KaJO |
| **DATO** | 15. maj 2019 – 18.30-20.50 |
| **STED** | Hjallesvej 47 – 207, Odense C |
| **REFERENT** | Mathilde  |
| **DIRIGENT** | Rane  |

|  |  |
| --- | --- |
| **Det skal vi nå inden næste gang:** | * Alle: Idéer til kampagne og HUSK månedlige møder i udvalgene!
* Nina: - Skrive de opdaterede retningslinjer for studietursstøtte og sende til Sofie. - Opdatere oplysninger hos banken.
* Sofie: - Opdatere hjemmeside + opdatere med nye retningslinjer.
* Birgitte: - Snakke med Silja om samarbejde med Kreds Fyn
* Mathilde: - Lave doodler
* Rane: - Får overdraget økonomi - Snakke med Niels om panikdag
 |
| **18.30:**10 minutter | **FORMALIA**> Velkomst> Valg af dirigent og referent> Godkendelse af dagsorden – godkendt > Godkendelse af referat fra sidste møde - godkendt>Fraværende bestyrelsesmedlemmer – Bjørn fraværende, Naja er med online  |
| **18.40:** 15 minutter | **KORTE ORIENTERINGER** > Nyt fra SBU – intet nyt fra SBU > Nyt fra Økonomisk Udvalg – begynder at køre stille og roligt. Der er meget at sætte sig ind i, men Nina er i gang – også med udbetalinger af hængepartier. Budgettet ser fint ud. Studietursstøtteordningen er lagt om – det skal medlemmerne også vide. > Nyt fra Praktikudvalget - intet nyt (møde skulle have været på Store Match Dag) > Nyt fra Kampagneudvalget – Kampagneudvalget har udgivet en artikel i Lixen (dog med dårlig placering), og afholdt et oplæg med Lasse Borg Schmidt fra DJ om stress i praktiktiden. > Nyt fra Kommunikationsudvalget – kommunikation kører meget ad hoc. Men det skal være mere strømlinet med fx to faste opslag om ugen. Sofie kigger på kommunikationsidéer. Sofie begynder at opdatere hjemmesiden fra næste uge. Måske skal vi til at bruge penge på den hjemmeside. > Nyt fra Semesterstartsudvalget – Clement kommer. Mathilde snakker med Randi om skema for første semester for at placere oplægget bedst muligt. Vi producerer flyers til muleposerne, som de nye får første uge.  |
| **18.55:** 10 minutter | **Evaluering: Delegeretmøde**Sofie: Hvorfor sidder man ikke blandet ved bordene? Sofie har talt med en voksen. Niels: For meget tale, for lidt handling – jeg savner workshops eller lignende. Meget de samme der taler på talerstolen – man kan godt tænke over, hvordan man behandler de forskellige punkter bedre. Naja: Synes ikke det er et problem, at Delegeretmødet foregår på den måde – Delegeretmøde er ikke en minglesituation. Der skal besluttes ting – det andet er hvad Fagligt Forum er til for. Der var også nogen, der ændrede holdning undervejs, jeg synes, at det fungerede fint. Synes det er fint, at man sidder sammen i grupperne. Lidt utilfreds med, at det virker som om, at formandskabet i DMS laver aftaler (omkring stemmebytning + hvem man skal stemme på) på vores vegne. Rane: Der er blevet talt om aftaler på forberedende delegeretmøder – der har ikke været drøftelser om personlige stemmer. Naja: Forstår ikke, hvorfor dimsen ikke blev brugt mere – man kan se, om folk stadig stemmer i blok, når man har sedlen oppe. Man kan godt påpege, at tingene vil være bedre, hvis der blev stemt anonymt. Sofie: Måske er det en petitesse, men: FB-tråd stak af. Folk mente hurtigt det samme. Blev lidt flov, de (”voksne”) har jo ret i, at vi stemmer i blok. Må godt blive drøftet til SBU-mødet. Fint at blive klædt på til at kunne forholde sig til de forskellige ting, men lidt skoleklasse-agtigt at køre en tråd – man bliver påvirket af det. Det bliver lidt som om, at vi er enhed. Jeg tror ikke nødvendigvis, at det er nødvendigt. Birgitte: Det skal kritiseres, at budgettet lå så sent i dagsordenen. Der var tæt på ingen debat, og der blev sagt, at det var dårligt, men det blev stemt igennem alligevel. Vi var tæt på ikke at være beslutningsdygtige. Naja: FB-tråden var fin med mig – omkring FB-tråden: Den virkede forkert, når nogen prøver at bestemme, hvad der skal stemmes. Mere opmærksomhed på, hvem der taler i den tråd, og hvad de signalerer, når de skriver. Niels: Vi skulle have brugt det forberedende møde i København bedre, end vi gjorde. Der var heller ikke så mange, der mødte op. Vigtigt at det er klart, hvad der skal ske – i stedet for at det skal afklares i Facebook-tråden. Vores hashtag (#detstarteribranchen) blev ikke brugt ret meget. Vi skal bruge de ting, vi beslutter, meget bedre. Mathilde: Tonen var hård – men trods alt bedre at det blev sagt fra talerstolen end kun i krogene. Sofie: Der var langt fra os til de andre grupper i DJ. Birgitte: Dirigenten var irriterende – små stikpiller. Naja: Jeg var overrasket over, at formandsskabet i DJ sagde så lidt. Jeg forstår ikke, at DMS har stillet forslaget om kredsene sammen medlemmer af HB, og det så er Sara, der må trække det – virker lidt som om, at Lars ikke havde vores ryg. Under al kritik at formandsskabet/HB i DJ ikke siger noget og ikke støtter.  |
| **19.05:** 10 minutter | **Evaluering: Panikdag**Sofie (var med som hjælper): 15 studerende mangler praktik, 60 pladser mangler. Omkring 10 SDU’ere mangler – usikkert tal. Ansættelsestiden virkede til at gå problemfrit – færre tårer end der plejer, det var dejligt. Ny situation for praktikudvalget, at der er mange pladser tilbage. De studerende skal være opmærksomme på, at de skal kunne argumentere for, hvorfor de ikke har taget nogen af de pladser, der er tilbage. Nina: Niels (praktikvejleder) ringer rundt til dem, der mangler, en til en, for at høre hvad planen er for dem, der ikke fik plads. Sofie: Det er muligt at få nogen ud til at tale om, hvad man laver nu hvor man ikke fik plads – fx nuværende og tidligere praktikanter. Naja: Det er vigtigt, at de studerende ikke hopper med på ”det er for dårligt”-bølgen, at folk ikke har taget pladser i provinsen – medierne har også en del af ansvaret, de siger også nej til folk. Det er også en vigtig pointe, at nogen ikke har lyst til at flytte langt væk – hvorfor skal man have den forventning til de studerende? Birgitte: Der skal være en dialog med dem, der har valgt ikke at tage plads – hvad er det, der afgør det? Forventningerne til praktikpladserne skal justeres af både studerende og medier. Niels: Måske kan man gøre noget med bedre vejledning. Folk kan ikke se sig selv i de steder, der er tilbage – det er et helt år. Vi havde et kvarters samtale med praktikvejleder, måske er det ikke nok. Rane: Der er også et praktisk problem – vejledning tager meget lang tid. Det er forskelligt hvor mange praktikpladser, folk er blevet opfordret til at søge. Sofie: Der er et billede af, at folk har sendt færre ansøgninger end normalt. Måske skal folk søge flere. Konsekvensen ved ikke at få en praktikplads er ikke ret alvorlig – man tager valgfag og rejser. Vi skal finde ud af, hvad der sker nu, hvor man ikke har et let argument for at tage et halvt år ’fri’. Birgitte: Der skal gøres noget ved den mentalitet omkring at se sig selv et sted i et år. Et år er ikke særligt længe – man skal helst blive ked af ikke at få en plads. Naja: Udvalget af praktikpladser især inden for kommunikation er også steget, måske vil folk ikke lave kommunikation. Det kan undersøges. Medierne sætter også nogle forventninger op omkring, at man kun skal ville én ting for at komme i betragtning. En ulempe bagefter, når man så skal vise at man er fleksibel over for andre pladser. Det er ikke altid praktikanterne, der er forkælede, det er også strukturen der er noget i vejen med. Nina: Fint at få vendt ting til vejledning, men hvad skal man reelt bruge vejledning til, man skal jo gøre det op med sig selv. Lidt forvirrende og varierende vejledning fra Niels bagefter.Mathilde: Hvorfor er der ikke flere vejledere? Kan Rane gå i dialog med Niels omkring en bedre Panikdag? Har sagt til Anna i KaJ, at vi skal have fælles T-shirts, så alle ligner hjælpere.  |
| **19.15:** 15 minutter | **Inputs til dialog med kredse og bagland**Det er en god idé. Birgitte: Kunne vi ikke lave noget mere med Kreds Fyn? Så vi laver noget mere med dem. Rane: Vi kunne tage fat i Kreds Fyn, starte samarbejde med dem og så opfordre de andre til det samme. Men det handler om at tage en snak med nogle af de enkeltpersoner, der er kritiske over for os. Birgitte snakker med Silja fra Kreds Fyn.  |
| **19.30:** 15 minutter | **Pause**<https://www.youtube.com/watch?v=BPMqX04_TsE> |
| **19.45: 1**5 minutter | **Drøftelse: Hvad skal der ske med KaJO, nu hvor alle flytter?**Niels og Rane flytter til København (Rane flytter senere til Aarhus). I alt tre KaJO’er skal flytte/bor i København. Det kan ændre ved mødestrukturen. Vi kan være hos Birgitte/Sofie ved møder i Odense. Niels får en idé: Fast mødekalender/årshjul, så det bliver nemmere at planlægge. Rane: Hverdagsmøder bliver nok sværere nu. Mathilde: Vi kan variere dagene, vi holder møde. Nogle gange hverdage, nogle gange søndage. Første møde i 19/20 er i slut-august.  |
| **20.00:** 20 minutter | **Drøftelse: Planlægning af næste møde**Partybowling + aftensmad. Dato: Hvor Naja kan komme til Odense. Vi ligger en doodle op.  |
| **20.20:** 10 minutter | **Evaluering. Stresskampagne** Mathilde: Fint oplæg som jeg synes, at vi skal gentage til næste år, så folk får redskaber med ud i praktik. Kampagnen skulle have haft mere tid. Sætter flyers ved KaJO’s postkasser. Niels: Oplæg kunne godt have handlet mere om studietiden også – eventuelt samarbejde med Studienævnet eller hvem, der er relevant. Rane: Tror ikke det bærende er, hvem vi samarbejder med – vi var lidt for sene om at planlægge kampagnen, og GF tog for meget tid. Der er en generel undersøgelse der viser, at mediestuderende generelt er mere pressede. Ny kampagne i næste semester, tænk allerede gerne nu over emner.  |
| **20.30:** 5 minutter | **Beslutning:** Ansøgning fra tutorRane: Tutorer vil gerne have navneskilte – der kommer også til at stå KaJO på. De vil også gerne have T-shirts, men de har allerede fået fra Danske Magistre, men de vil gerne have ekstra sæt T-shirts. Vi kan stille krav om, at halvdelen af tiden går de med KaJO T-shirts. Beslutning: Vi vil gerne give dem penge til T-shirts, til navneskilte og journalistløb.  |
| **20.35:** 10 minutter | Eventuelt* Nedsættelse af kampagneudvalg: Tænk over emne til kampagne på næste semester. Birgitte: Hvad med sexchikane? Problem i branchen Niels: Chikane generelt – digital chikane mv.
* Studietursstøtte: Retningslinjerne skal opdateres, så de bliver retvisende.
* Folkemøde: 13. – 16. Juni: Rane og Sofie tager af sted.
* Rotationsordning med referat: Vi skiftes til at tage referat.
 |
| **20.45:** 5 minutter | Udfyld ”det skal vi nå til næste gang” |
| **20.50:** 5 minutter | Evaluering – mødet hæves, fyraftensøl og tak for i dagNina: 7 – Det er godt, når vi debatterer – især Delegeretmøde og Panikdag. Har været lidt off, har lidt svært at tænke KaJO lige nu. Niels: 7 – Panikdag. Lidt træls at skulle evaluere det, når vi lige har været igennem det selv. Birgitte: 8 – Det har været hyggeligt og godt med mad! Behov for at tale lidt længere tid om nogle af tingene, overvejelserne kommer først undervejs. Skal ikke kun være holdninger, der kommer ud. Naja: 7 – Talerækken er et stort problem – det er også svært, når jeg ikke er her, men det virker ikke som om, at vi lytter til hinanden. Sofie: 8 - Det var tiltrængt at mødes. Det har været et meget tænk-vi-skal-tænke-over-møde. Vil hellere handle. Rane: 9 – Kan godt lide at diskutere. Mathilde: 8 – Vi taler meget i munden på hinanden, det er svært at skrive referat fra og er irriterende. Glad for at se jer. Gennemsnit: 7,7.  |